

*…. napirend*

**E L Ő T E R J E S Z T É S**

***az Ostrom utca útépítési beruházás közterület alakítási tervének elfogadásáról***

Tisztelt Közgyűlés!

Az Ostrom utca jelenleg nem rendelkezik megfelelő szilárd burkolattal. Az ott lakók számára az ingatlanok megközelítése igen nehézkes, csapadékos és téli időjárás esetén gépjárművel gyakran lehetetlen. A teljes burkolat kiépítéséhez szükséges terveket a Városfejlesztési és -üzemeltetési Iroda elkészítette.

A Szabályozási Terv előírásai alapján az utca első szakaszára közterület alakítási tervet kell készíteni, melyet a terv lezárását megelőzően a Közgyűlésnek kell jóváhagyni. Ezt követően lehet csak engedélyeztetni az elkészült terveket.

Kérem Tisztelt közgyűlést, hogy az elkészült közterület alakítási tervet jóváhagyni szíveskedjen.

Eger, 2012. október 18.

*Tisztelettel:*

**Ficzere György**

az Urbanisztikai és Környezetvédelmi Bizottság Elnöke

**Határozati javaslat:**

Eger Megyei Jogú Város Közgyűlése jóváhagyja az Ostrom utca útépítési beruházás terveihez készített közterület alakítási tervet.

Felelős: Dér Ferenc

Városfejlesztési és –

üzemeltetési Irodavezető

Rátkai Attila

Főépítész

Határidő: 2012. október 31.